Tilkynning frá Hrafnagilsskóla - nánari upplýsingar um skólastarf fimmtudags klukkan 9:00 í fyrramálið . Fréttir Mikið fannfergi hefur verið í óveðrinu síðustu daga . Komið þið sælir foreldrar og forráðamenn . Nú er orðið ljóst að skólahald mun raskast á morgun fimmtudaginn 12. desember . Skólabílar keyra ekki á morgun þar sem enn er ófært á öllum leiðum innan sveitar og þó að veðrinu sloti næstu nótt þá á eftir að ryðja og opna leiðir . Enginn skóli verður frá 8:15 - 9:55 en skoðað verður með að opna skólann kl. 10:00 fyrir þá nemendur sem komast . Ekki verður hægt að fylgja stundaskrá og opnunin verður einnig skoðuð með tilliti til hvort starfsfólk komist til vinnu . Við biðjum ykkur að fylgjast vel með tilkynningum í fyrramálið í gegnum upplýsingasíma skólans 8781603 , á heimasíðu eða með netpósti en ekki er öruggt að svarað verði í skólasímann strax í fyrramálið . Upplýsingar um skólahald munu liggja fyrir ekki seinna en klukkan níu á morgun . Bestu kveðjur , skólastjóri .